AJAKOHAST OTSE TAEVAST
Me tõstame oma käed ja ülistame Issandat.
Täna Teda selle eest, et Ta on siin.
Ta on ligi igaühele, kes hüüab appi Tema nime.
Ei ole teist kui Sa
Oled püha, püha ei ole teist kui Sa
Jeesus Sind kiidan ja armastan sügavalt südamest
Kummardudes Sinu trooni ees tean Sulle kuulun ma
Jeesus Sind kiidan ja armastan sügavalt südamest
Kummardudes Sinu trooni ees tean Sulle kuulun ma
Tere ja tere tulemast taas me saatesse!
Soovime kogu südamest, et saad sellest saatest midagi,
sest me ei ole siin vaid iseenda näitamiseks.
Isegi, et oleme füüsiliselt ekraanil nähtavad.
Kuid Jumala Vaim ja Jeesus on need, kes tõusevad esile
ja me soov on, et näeksid Jeesust
ja kogeksid Tema armastust ning väge.
Jätkame täna sama sõnumiga, millega eelmine kord lõpetasime.
Oleme täna taas usufestivalil, mis toimus Kupittaal, Turu linnas.
Kuulutasin seal Jumala Sõna,
rääkides sellest, et peame olema teadlikud oma ristiusust
ja sellest vaimumaailmast, kuhu meid on kutsutud
ja millesse oleme astunud.
Sest kui Jeesus meid päästis, siis Ta ei jätnud meid ripakile,
vaid Ta võttis meid vastu oma riiki
ja täiesti uude ellu.
See uus elu vajab aga alal hoidmist,
mistõttu meil ongi erinevad jumalateenistused,
kus me õpetame, palvetame ja teeme paljusid muid asju koos.
Kuid kõige selle aluseks on me uus elu.
Jeesus ei lappinud me vana elu kokku,
vaid Ta kinkis meile täiesti uue elu.
Ja see on palju parem elu.
See uus elu.
Nii on.
Meilt küsitakse vahel:
"Aga kui see ei vasta tõele ja Jumalat pole olemaski?"
Kuid Jumal on olemas ja see on miski, mida isegi ateistid ei suuda seletada.
Sest Jumal tõuseb esile nii läbi oma loodu
kui läbi paljude muude valdkondade.
Mõelda vaid, kui imeliselt inimene ise on loodud!
Nii et, Jumal peab olema olemas.
Kui aga keegi mõtleb: "Aga mis siis, kui see ei vasta siiski tõele?",
siis võime öelda,
et kristlik elu on sellest hoolimata üks ütlemata hea elu.
Kuid fakt on see, et me liigume pidevalt edasi
ja me elame Kristuses ning Tema meis.
Me liigume edasi, teades, et meid ootab ees igavik.
Sest taevas on reaalselt olemas.
Nii nagu põrgu on olemas, nii on ka taevas olemas
ja me oleme otsustanud taeva kasuks.
Aamen.
Kuid nüüd, hea sõber, läheme korra sinna koosoleku telki
ja jätkame seal õpetusega vaimsest sfäärist.
Nii et, avame taas selle telgiukse, öeldes: "Tere tulemast!"
Olen kuulnud sellisti lugu,
kuidas ühes nelipühi ärkamises osalenud Norra pastori koguduses -
Filadelfia koguduses Oslos,
tõusis üks mees kord ühe teenistuse ajal püsti
ja hakkas prohveteerima.
Kuid kogu kogudus sai aru, et see oli täiega metsa poole.
Samas olid nad väga üllatunud,
et pastor vaid istus seal ega sekkunud sellesse olukorda,
vaid lasi sel mehel muudkui rääkida.
Kui aga see mees oli siis lõpetanud, läks pastor kantslisse ja ütles:
"Nüüd kallid sõbrad te kuulsite, kuidas kõlab valeprohvet."
See oli tema viis, kuidas oma rahvast õpetada.
Ehk siis, kui keegi eksibki,
ei saa ta ometi millegi olemasoleva ja eheda vastu.
Ja Jumal tahab, et see, mis meil on, oleks ehe.
Olen olnud ka teenistustel,
kus oleme kogenud Jumalat ja Tema Vaimu ligiolu.
Nii et, me ainuüksi ei laula, et maa, millel seisame, on püha,
aga me ka kogeme seda.
Me kogeme vaimus, kuidas kingad tuleb võtta jalast,
sest Jeesus ise on meie keskel.
Need on need asjad, millest Paulus rääkis, kui ütles:
"Kallid vennad, tahan, et oleksite teadlikud sellest.
Sellest, et on olemas erinevaid vaimseid tasandeid ja alasid,
mida tunnete üsna halvasti.
Seetõttu on ka aeg hakata tundma neid valdkondi."
Me näeme Jumala Sõnast, et uskliku tee on kasvamise tee,
või et uskliku elu tähendab kasvamise elu.
Me kasvame.
Efeslaste 4. peatükis on öeldud, et me peame saama nö täismeheks.
Sa olid kord laps
ja sul endal on ehk olnud lapsi.
Meil endal on 4 last ja 8 lapselast,
kellest noorim on 2,5-nädalane.
Õigemini juba 3-nädalane. Aeg läheb ruttu.
See meie kõige väiksem lapselaps, kes on hetkel meie juures,
muudkui sööb ja magab.
Ning ema-isa vahetavad tal ka mähkmeid.
Kuid see on tema peamine töö hetkel
ja mitte kellelegi meist ei tuleks pähegi,
et see väike laps, kelle nimi on muide Algot.
Algot Westergård on taas olemas.
Algot Westergård juunior.
Meist keegi ei oota, et Algot Westergård
hakkaks täna aitama kaasa näiteks koristamises.
Või teeks hommikusööki, paneks end ise riidesse
või hakkaks tasahilju tööl käima ja raha teenima.
Ei.
Kõik saavad aru, et Algot on veel väike - 3-nädalane.
Kuid 30. aasta pärast võime me oodata juba midagi muud.
Oodata, et ta käiks tööl ja tõmbaks ise püksid jalga.
Oodata, et ta on võimeline valmistama naisele hommikusööki jne.
Ehk siis, aja peale peaks midagi muutuma.
Kas selleks läheb tõesti 30. aastat?
Ei, peaks hakkama saama ka juba 15. aasta pärast.
Kuid me mõistame, et on olemas kasvamise aeg
ja me peame seda aktsepteerima.
Sama kehtib ka me vaimulikus elus - me kasvame
ja me peamegi kasvama.
Me peame kasvama.
Ja teadsid sa, et on toidust, mis paneb meid kasvama?
Väike Algot ei saa tõsta end juustest ja öelda: "Kasva nüüd Algot!"
"Ülespoole, ülespoole Algot!"
Ei. Ta saab vaid leppida sellega, kes ta täna on,
saades vajaminema toiduse oma ema käest,
et ta võiks hakata kasvama.
Meie saame oma toiduse taevast ja Jumala tahe on,
et igaüks meist jõuaks nö täismehe ikka.
Küsid, kas see kõik on nüüd üldse ajakohane teema, millest rääkida?
Usun, et on.
Vaatame veel korra ennist loetud kirjakohta.
1. Korintlastele 12:1: "Vaimuandide suhtes, vennad,
ei taha ma jätta teid teadmatusse."
Seda salmi peaks tegelikult tõlgendama hoopis nii:
"Mis puudutab vaimseid asju, vennad."
Mis puudutab vaimseid asju.
1. salmis mainitud "vaimuannid" ei ole tegelikult osa algtekstist,
vaid tegu on pigem toetava sõnaga, mida aegajalt lisatakse tekstile.
Toetav sõna, mis aitab meil püsida oma mõtete osas ree peal.
Nii et, seal salmis peaks "vaimuandide" asemel olema:
"Ma ei taha, et oleksite teadmatuses vaimsete asjade osas."
Kogedes taevast uuestisündi...
Efeslaste 2:6 on öeldud:
"Ning on meid koos temaga üles äratanud
ja asetanud taevasesse olukorda Kristuses Jeesuses."
Kogedes uuestisündi, sünnime me vaimumaailma.
Vaimumaailma.
Me pole enam maised, aga vaimsed olendid.
Või me vähemalt ei peaks olema ilmalikud,
vaid me peaks püüdlema vaimulik olemise poole.
Ma muidugi ei tea,
kuidas me määratleme vaimulikku olemist,
sest meil võib tekkida igasugu kummalisi mõtteid selle kohta.
Kui me arvame näiteks, et vaimulikkus on see,
kui sulgeme oma silmad ja muudame oma hääletooni...
Kuid vaimulikkus ei ole tingimata taoliste häälitsuste tegemine.
Selles pole midagi vaimulikku, vaid see on mu enda tegemine.
Selles pole midagi vaimulikku.
Me arvame, et vaimulikkus on mingi omapäraste asjade tegemine.
"Oo, oleme näinud Benny Hinni! Halleluuja!"
"Teeme ka nii nagu Benny Hinn!"
Vaimulikkus aga tähendab hoopis midagi muud.
See tähendab omada lähedast suhet ja elu koos Jeesusega.
Jeesus on vaimulik ja vaimne.
See on muidugi nii lai teema,
et siit võiks minna, ükskõik, millises suunas.
Kuid Jeesus on vaimulik ja vaimne.
Jeesus on me parim eeskuju ükskõik, millises eluvaldkonnas.
Eeskuju näiteks hingede võitmise vallas.
See teema valmistab meile sageli stressi.
"Pastor nõuab minult, et võidaksin Jeesusele uusi hingi
ja kui kuhugi konverentsile lähen,
siis seal nõutakse kindlasti samuti, et võidaksin Jeesusele hingi."
Pole kahtlustki, et peame seda tegema,
kuid Jeesus võitis inimesi vaimsel tasandil.
Jeesus võitis inimesi millegi kaudu, mida me tavaliselt ei tee,
sest oleme oma mõtlemiselt nii masinlikud,
et me ei vaevu isegi vaatama, kuidas Jeesus tegutses.
Mul on ikka kombeks öelda, et kui teeme nii nagu Jeesus tegi,
siis me ei tee vähemalt ülisuuri vigu.
Sest see, mida Jeesus tegi, oli õige.
Nii ei saa me Jeesust milleski süüdistada,
öeldes: "Kui Sa Jeesus oleksid teinud nii või naa,
oleks kõik olnud palju parem."
Kuid see pole nii, sest Jeesus tegi kõike esmaklassiliselt
Kuidas võidab Jeesus inimhingi?
Ma ei taha nüüd olla õel te suhtes, sest olen ju ise samas paadis.
Me kõik oleme ühes paadis.
Kuid kas pole nii, et enamusel meist on teatud hulk inimesi,
kellega me sotsiaalselt lävime.
Me vajame seda.
Me ei saa ainult palvetada, aga me peame saama ka vestelda,
vahetada mõtteid
ja arutleda asjade üle, mis meile huvi pakuvad.
Mehed räägivad aegajalt autodest, jahipüssidest ja muust sellisest.
Ja see on igati OK rääkida vahel püssidest, kui tarvis.
Kuid mõistad sa,
et me tavaliselt ei vestle ega oskagi vestelda nendega,
kes ei kuulu kogudusse.
Meil on raskusi istuda mõne päästmatuga ühes lauas
ja juua kohvi koos,
kuna äkki läheb nii, et see uskmatu küsib me usu kohta!
Või siis tahab teada midagi me teoloogia kohta.
"Sest mõtle, kui ta ikka küsib me käest,
kuidas see Kolmainsuse teema ikka toimib?
On seal siis kolm jumalat või üks Jumal?
Või on see üks Jumal kolmes erivõtmes,
või üks Jumal kolme erineva isiku näol?"
Nii on meil palju turvalisem olla koos mõne usklikuga,
vahetades mõtteid jumalateenistuse üle
ja selle üle, mis oli hästi või vähem hästi
ja mis oli ikka kohe täitsa mööda.
Kuid tead mis?
Jeesus veetis aega koos patustega, süües koos nendega.
Vahel on tunne, et uskmatud teavad seda pareminigi,
minnes samas vahel äärmustesse, öeldes: "Aga Jeesus jõi ka veini!"
Kuid nad ei mõtle sellele, et Jeesus polnud kunagi purjus.
Jeesus polnud isegi natuke švipsis.
Jeesusel polnud kunagi keel pehme.
Ta ei kummutanud klaasi pidevalt.
Jah, Ta jõi seda veini, mis laual oli
ja usun, et Ta jõi vett ka.
Ja kui ei joonudki vett, oli Ta siiski omadega mäel.
Ehk, mida ma öelda tahan, on see, et küsimus pole joogis.
Õlu pole meie jook.
Vein pole meie jook.
"Jaa, aga ma pean pisut võtma, et olla heas tujus."
Tead mis? Parem viis, kuidas olla heas tujus,
on vesta Jeesusega pisut juttu.
Aamen?
Hakka voolama Pühas Vaimus.
Saa täis Püha Vaimu ja räägi keeltes mõni minut.
Halleluuja! Aamen.
Räägi mõni minut keeltes
ja oled nii rõõmus, kui veel olla annab.
"Oo, ma olen olnud Vaimus ja samas nii maruvihane!"
Ei! See pole võimalik!
Me oleme rõõmsad, sest Püha Vaim on rõõmu Vaim.
Jeesus on rõõmus Jeesus, halleluuja!
Jeesus võitis inimesi ja nende usalduse
istudes ja süües-juues nendega ning nendega mõtteid vahetades.
Ning mingil määral Ta siis ka manitses varisere.
Miks ma sellest räägin?
Sest see kõik on vaimulik asi ja Jeesus tahab juhtida meid selle sisse.
"Mis puudutab vaimseid asju, vennad..."
Ma ei jõua täna rääkida enam vaimuandidest, väeavaldustest
ja teenimisülesannetest.
Võib-olla järgmine kord siis.
Kuid täna võime tõdeda,
et Jumal kutsub meid lähemale iseendale.
Jumal kutsub meid oma allikate juurde.
Ta tahab, et kõik need üleloomulikud tasandid
muutuksid üha loomulikumaks me jaoks.
Halleluuja! Tänu Jumalale!
Me ei pea paluma andeks ei Jumalalt ega ka inimestelt,
et oleme Vaimus ja vaimsed.
Johannes ütles: "Issanda päeval..."
Mis see Issanda päev on?
Jukka Laamanen, kes sa oled teoloogia professor -
kas Issanda päev pole mitte pühapäev?
Joensuu kinnitab, et see on pühapäev.
Pühapäeval.
Tead mis?
See oli hetk, kus vang Johannes oli Patmose saarel vaimus.
Ta pöördus oma südames Jumala poole.
Ta ei lebotanud lihtsalt kuskil.
Ma ei tea, kas ta seal vangistuses olles
sai ka kuhugi teenistusele, aga...
Paljud meist jäävad pühapäeva hommikuti
koju lebotama,
kuna see on ju me ainuke päev, mil pisutki puhata.
"Ma ei jaksa minna jumalateenistusele,
sest sealne 1,5 h on ikka nii väsitav!
Ja siis peab veel teistega kohvi jooma, mis pole isegi tasuta.
See kõik on ikka nii raske, et ma jään pigem koju."
Pühapäeviti aga ei jääda koju,
kuna see on Issanda päev.
Pühapäeviti minnakse jumalateenistusele.
"Aga see kõik on nii kuiv!"
Tead, miks see on nii kuiv?
Sest sina oled nii kuiv!
Ole vaimus!
Palveta, ilutse, rõõmutse ja julgusta ka oma pastorit vahel!
Minna koju ja rääkida pastorist igasugu halbu asju,
et tõsta kuidagimoodi atmosfääri.
See kisub selle hoopis maha.
Pühapäeviti tasub olla vaimus.
Johannes ütles: "Jumala taevas avanes
ja Jumal näitas mulle asju ning rääkis minuga.
Ta andis mulle Ilmutuse raamatu."
Kas poleks tore, kui neil lõpuaegadel, enne, kui Jeesus tagasi tuleb,
võiksime pühapäeviti kogeda rohkem vaimus olemist.
Pühapäeva hommik, halleluuja!
"Ma rõõmustasin, kui mulle öeldi: "Mingem Issanda kotta!""
Kui see aga peaks olema nii,
et sa isegi Jumala abiga ei saa koguduses midagi muuta,
siis otsi endale mõni selline kogudus,
kus saad olla ühel lainel nendega, kes kiidavad Jumalat.
Aamen.
Sest see pole mingi maailma poolne tõmme,
vaid Jumala tõmme.
Ma ootan.
Maailmas oodatakse nädalalõppe.
Esmaspäeval tööle minnes hakatakse juba reede õhtut ootama,
sest tahetakse jõuda koju jooma ja muid rumalusi tegema.
"Oo, ma ootan nädalavahetust!"
Me usklikena ootame ka, aga mitte maailma moel.
Lugedes neljapäeval lehest kuulutust jumalateenistuste kohta,
tuksatab midagi me sees, kas pole?
Loeme lehest: "Pühapäevane jumalateenistus."
Ja siis on seal veel kirjas, et koguduse pastor jutlustab.
Halleluuja!
Miks ma seda mainin?
Aga seetõttu, et me igatseme tihti mõne külaliskõneleja järgi,
kes on ehk vähe võimsam, kui me oma pastor
ja kütab mõnel teisel moel.
Kuid tead mis?
Pigem tasub ikka oma pastori puhul mõelda:
"Nüüd lähen kindlasti kohale!
"Lähen sinna kuulama ja ülistama
ning maksma ka oma kümnist, olles kõige täiega kaasas."
Halleluuja!
Aamen?
Sest see on Issanda päev ja ma tahan olla Vaimus.
Tahan olla pühapäeviti Jumala Vaimus.
Jumal viib oma rahvast edasi ja tõelisuse sisse,
kus Püha Vaim saab olla ehe
ja me tunneme seda ning elame selles.
Räägime järgmine kord ka pisut armuandidest ja tunnetusesõnadest.
Tarkusesõnadest ja usuannist.
Keeltega rääkimise ja keelte tõlgitsemise annist.
Kõigist neist asjust, kuna me vajame ja igatseme neid.
Samas julgustab ka Piibel meid otsima neid ja püüdlema nende poole.
Me tahame saada kätte Jumala parimad annid.
Tahame elada vaimusfääris
ja elada välja Jeesuse elu ning teenistust tänaselgi päeval.
Ja kogu rahvas ütles: "Aamen!"
Hakka otsima Issandat.
Kui kogudus otsib ärkamisaegu ja siseneb neisse,
siis me oskame ka liikuda selles vallas
ja mõista, mida Jumal on tegemas.
Me mõistame vaimseid asju ega ehmata või kuku ära,
kui Jumala Vaim teeb midagi kummalist.
Halleluuja!
Issand Jeesus, Sa näed kõiki me sõpru,
kes avavad Sulle oma südame ja ütlevad:
"Issand, me vajame rohkem neid elemente,
mis lasevad meil maitsta ristiusku ühel teisel moel
ja mis saadavad korda palju enamat.
Mis on ehe asi, andes maitset me usuelule."
Aitäh Issand, Su Vaimu mõju eest!
Jeesus, Sa tead, et siin on inimesi,
kes pole täitunud Püha Vaimuga ega räägi keeltes,
kuid Sa oled tulnud, et anda meile väge.
Siin võib olla inimesi, kes kogevad tugevat võitlust ja maailma tõmmet,
kuid Sina oled suurem ja tugevam, aidates meid tõelisse vaimusfääri,
nii et suudame palju efektiivsemalt tulla toime saatana rünnakutega.
Õnnista neid Jeesuse kallil nimel.
Õnnista oma rahvast, Issand!
Tahame olla valmis,
kui Su Vaim hakkab üha enam ja võimsamalt oma mõju avaldama.
Tänu, et võime õigel moel anda edasi Su võidmist,
et see ei läheks kaotsi, vaid saaks maksimaalselt kasutatud.
Õnnista Jeesuse nimel oma rahvast!
Õnnista usklikke, kes kuuluvad Sulle ja liiguvad ikka edasi!
Aitäh Sulle Jeesus eheda usu eest, mis kannab
ja saadab korda erinevaid asju, Jeesuse nimel.
Issand, saame kogeda, kuidas Sa vastad
ja kinnitad oma Sõna oma rahva keskel kasvõi turuplatsil.
Nii et see, kes oli, on ja saab olema,
on see sama eile, täna ja igavesti.
Jeesus, ainus Jeesus!
Kallis Jeesus, kes olnud aegade algusest
ja kes saab alati olema.
Issand, aitäh, et oled meie Issand, Jeesuse nimel!
Kuulsime taas üht head jutlust
ja loodame, et tahad samuti saada osa sellest vaimulikust elust.
Tahame paluda su eest,
et saaksid päästetud.
Või kui sa oled haige,
et saaksid terveks.
Meil on hea Jumal ja Ta soovib, et meil läheks igas mõttes hästi
ja et me võiks elada head elu. Head vaimulikku elu.
Ühtlasi saadame sulle hea meelega ka palverätikuid,
mille võid panna kas iseenda-, oma laste- või sugulaste peale.
Usume, et Jumal tegutseb ka sellisel moel.
Palju võivad imestada selle üle, mõistmata seda kõike.
Kuid sageli Jumal teebki asju, mida me ei mõista igakord mõistusega
Sõnum ristist on rumalus neile, kes lähevad hukatusse,
aga nende jaoks, kes on päästetud, peitub selles Jumala vägi.
Sama kehtib ka haigete eest palvetamise puhul.
Mõtleme vahel, on see ikka eluterve?
Kuid see on enam kui eluterve saada terveks.
Nii et, me palvetame nüüd.
Saate lõpus jagame veel ka minuti jagu praktilist infot,
kuid hetkel me palvetame.
Kui oled haige, pane oma käsi iseenda peale.
Midagi juhtub, kui paneme usus oma käed haigete peale,
sest haiged saavad niimoodi terveks.
Nii et, tee seda.
Ja me õnnistame neid palverätikuid.
Issand, me usume Sinusse.
Tahame olla kristlased ja järgida Sind päevast päeva,
nähes, et Sinu elu ja kutsumine on head,
viies inimesi edasi ja tõstes neid üles,
nii et muutume üha enam ja enam Kristuse sarnaseks.
Õnnista me vaatajaid
ja lase neil kogeda oma väge nende eludes ja olukordades.
Õnnista ka neid palverätikuid, et kui inimesed need saavad,
siis Su vägi vabaneb ja haiged saavad terveks
ning seotud vabaks.
Sest Sina Jeesus oled meie Päästja ja meie pääste
igas me eluvaldkonnas.
Me palume seda Su enda nimel ja Su Sõna kohaselt, aamen.
Võta meiega julgesti ühendust
ja vaata meid taas järgmine kord.
Palveta ka meie eest!
Me vajame su tuge ja igapäevast õnnistust me tööle,
sest me tahame täita kogu selle maa Jumala hea evangeeliumiga, onju?
Just.
Näeme taas! - Kõike head!
Tänud sulle, et toetad TV7't, kes näitab ka meie saateid.
Võid jätkata sellega, helistades 900 1777 (hind 7. euri),
või tehes pangaülekande, leides me andmed www.tv7.ee
Nii võime jätkata üheskoos seda tööd,
nii et aitäh sulle ja rohkelt õnnistusi!
Tõlge: Anne-Ly Raukas